Pojedini nalazi iz rimskog doba. 


Piše 
dr. Karlo Patsch, 
kustos bos.-herceg. zemaljskog muzeja. 


(Sa 24 slike u tekstu.) 


Ove moje bilješke o pojedinim nalazima otpočinjem sa najvažnijim nalazom ove 
vrste, prvim velikim kamenim kipom, što se dosad našao u ovim zemljama. U mahali 


Lončari, 

općine Vinjani u području ispostave Počitelj stolačkog kotara (Hercegovina), našao je 
15. februara 1899. godine seoski glavar Ante Lončar na svojoj krčevini, udaljenoj kakovih 
150 koračaja od seoskog groblja kameni kip, prikazan u slikama 1. i 2. Taj kip ležao 
je na oniskoj uzvisini usred kamenog tla ko u kakovoj grobnici, a pokrivao ga jedva 
pedalj zemlje. Uokolo bijahu razbacane kamene ploče; zidovima, opekama i sličnim 
stvarima ne bijaše traga niti na samom nalazištu ni u okolini njegovoj, glava statue bila 
je odlomljena od trupa, te je seljaci odnesoše vinjanskomu župniku, fra Tadiji Beljanu. 
Slučajno se podigla onog dana oštra bura te potraja ravnih 14 dana; praznovjerni seljaci 
navale zbog toga na župnika, da se ova glava natrag odnese na nalazište, jer da je 
nstari Bog“ — ljutit što mu se odnijela glava — spremio tu buru. Seljaci se obratiše 
dapače i na političku oblast, no ova spremi i glavu i trup u zemaljski muzej. 

Kip je visok 1:93 m, nadmašuje dakle naravnu visinu; širina u ramenima mjeri 
0:555 m. Obrisi glave i trupa izdjelani su tek u zametku; na svakom mjestu raspoznaju 
se još danas tragovi od klesarskog nazubljenog čekića. Noge su odbijene. Lik žene 
izdjelan je u mirnom položaju s lica; desna je noga u koljenu ponešto ugnuta i napred 
ispružena. Iznad stolle zastrto je čitavo tijelo širokom pallom s mnogo nabora, koja 
preko lijevog ramena i spuštenog lijevog lakta pada unapred do nezastrte ruke te je 
povrh desnog ramena i čitave desne strane prevučena na grudi, odakle je u jakom i 
dugačkom naboru prebačena preko lijevog ramena na legja. Desni posvema zastrti lakat 
počiva na grudima, a desna ruka prihvatila je odijelo na lijevom ramenu. U kosi jasno 
se ističe samo široka pletenica, koja je od zatiljka povedena preko tjemena do u čelo. 
Ovakovo namještanje kose, koje se vidi i na glavi iz Konjica (,Glasnik“, god. 1894., 
str. 718., sl. 7.), bilo je u modi u Rimu u pošljednjim dvijem trećinama trećeg i u 
obim prvim desetgodištima četvrtog stoljeća posl. Hr. Ovom će vremenu pripadati naš 
kip, koji će valjda prikazivati gospogju pokrajinskog ili gragjanskog plemstva. Statua 


 % 


izdjelala se na mjestu gdje se našla, U dokaz tome govore istaknute već okolnosti pa 
i to, što je kamen, od kojeg se je isklesala onaj isti što se nalazi na tome mjestu. 

Slika 1. Slika +, 


Mjesto radnje zgodno se odabralo, pošto leži u blizini središta Veliki Galići, odakle 
se vrlo lako dolazi u predjele Imotski, Županjae i Posušje, što su bili na gusto posuti 
rimskim mjestima !). 

Bilo bi suvišno razbijati si glavu pitanjem: što je dosta vještog majstora ponukalo, 
da ovo svoje djelo nije dovršio, već ga je pohranio na označeni način; biće da je to 
učinio iZ razloga čisto privatne prirode. 


1) Isporedi Ballif-Patsch, ,RGmische Strassen in Bosnien und der Hercegovina“, ]I., str. 29. i 31. 

U Vinjanima zove se jedno mjesto Crkvina, a drugo u njegovoj neposrednoj blizini 
Grebeni; ovdje se često nagju odlomci od cigle i izdjelanog kamenja. Vele, da se jedan 
ovdje nagjeni stup prodao u Imotski. Da je ovaj kraj već u predrimsko doba bio prilično 
naseljen, dokazuju gromile oko Galića i Vinjana!); ove pošljednje leže kraj ceste što 
vodi u Posušje. 


Zenica-Bistua. 


Kad se planiraše hrpe iskopanog grumenja na zemljištu dvostruke bazilike, opisane 
od dra Cire Truhelke u ovom ,Glasniku“, god. 1892., str. 340.i d., nagjoše se mjeseca 
decembra 1900. i u februaru 1901. 
uz raznovrsne ornamentalne fragmente 
iz srednjeg vijeka još i ova dva rim- 
ska odlomka, što ih je ravnateljstvo 
središnje kaznionice spremilo u zemalj- 
ski muzej. Ako su ovi odlomci i ne- 
znatni, ipak im valja pripisati stano- 
vitu vrijednost. 

Odlomak, prikazan u slice 3. je 
okrajak s donje strane u ravno izdub- 
ljenog poklopca od sarkofaga, 
izdjelanog od kamena pješčenjaka. 
Postrane akroterije ukrašene su ma- 
skama. U skupini spomenika ovog 
razreda nije ovaj ornamenat u nas 
dosada bio zastupan. 

Slika 3. Slika 4. 


Drugi odlomak, slika £., potječe od ploče (vapnenac), koja na otražnjoj strani 
nije izdjelana te je 0:795»m visoka, 013 m debela. Udubljeno, profiliranim okvirom 
opasano pravokutno polje pokazuje lik pokojnikov i životinje, kojima se najvolio zabav- 
ljati. Pokojnik, s lica prikazan u gornjem odjelku, drži za uzdu konja, što korača na 
desno. Kosa na glavi kratko je podrezana te se čini, da ima punu bradu. Lik je 
odjeven podvezanom tunikom dugih rukava, povrh koje je zaogrnut naborani, na desnom 


1) V. Radimsky, ,Prehistorička nalazišta“, str. 163. 

ramenu zakopčani ogrtač sa dvije kite na vertikalnom rubu, kojim je zastrt lijevi lakat, 
dok je desni nepokriven. Ovaj ogrtač siže do koljena. Ova vrsta odjeće u nas je 
običajna; no kako smo do sada poznavali samo ovako odjevena poprsja, to nam nijesu 
bili jasni razmjeri ove odjeće po duljini. Od obuće raspoznaje se, jer je taj dio lika 
vrlo istrošen, samo gornji obrub lovačkih čizama, što sižu do koljena. Da su muški 
stanovnici Bistue bili vješti jahači, znali smo već otprije na osnovu dvaju na istom 
ovom mjestu nagjenih relijela1). Vještina jahačka njegovala se u velike kod nas u ono 
doba (pa i u srednjem vijeku #) i u sadašnjosti), što dokazuju mnogi kameni spomenici?3), 
nagjeni u raznim mjestima Bosne 1 Hercegovine). 

Dosta dugo pred rimsku okupaciju uvažali su se iz Italije konji u sjeverozapadni 
dio provincije Dalmacije; godine 170. prije Hr. dozvoljeno je izaslanicima plemena 
Karnera, Histreja i u Lici i oko Bihaća nastanjenih Iapoda ,ut denorum equorum iis 
commercium esset educendique ex Italia potestas fieret“5). Kako je uvažanje konja bilo 
onda vezano na naročitu dozvolu, u kojoj se broj konja tačno označavao, može se zaklju- 
čiti, da su se konji brojili u ratni pribor i da su naši domaći ljudi tada ko jahači 
polazili u rat. 

Donji odjelak našeg relijefa odvojen je plinthom od gornjeg; tu vidimo dva 
psa, kako trče jedan spram drugog i jedno drvo s velikom krošnjom i jakim kore- 
njem; odatle može se izvoditi, da je pokojnik bio i lovac. Potpunije je ovaj prizor 
prikazan na relijefu iz Lisičića kod Konjica na Neretvi, gdje lovac jaši na konju). 
Zvjerki, koja se tada lovila, bilo je onda u Bosni i Hercegovini na pretek, što je 
dokazano nalazima iz rimske tvrgjave Mogorelo kod Čapljine. Osim divlje svinje, srne 
i megjeda živio je tada i jelen, koji je megjutim u ovim zemljama, kako je poznato, 
već izumro"). 

Mjesto, gdje su nagjena ova dva odlomka, nije identično sa njihovim prvobitnim 
stajalištem; oni su ko i ostali rimski spomenici doneseni na to mjesto kao gragjevni 
materijal za bazilike#2). Nije za sada poznato, gdje je ležalo groblje ili grobaljska cesta 
municipija Bistua-Zenica. 


1) Isp. naše , Wissenschaftliche Mittheilungen“, sv. ]I., str. 278., tab. L, sl. 2. i 8. 

2) Ovo je posvjedočeno nadgrobnim spomenicima; vidi raspravu dr. Ć. Truhelke u našim , Wissensehattl. 
Mittheil.“, IIL., str. 415. 

8) U Putičevu i Vitezu u dolini Lašve (Hoernes, ,Arehiologiseh-epigraphische Mittheilungen“, IV., 
str. 198. i dalje 1 A. Hoffer_u našim ,Wissenschaltl. Mittheil.“, V., str. 249. i 256.); u Mihaljevićima na 
Drini (naše , Wissenschaftl. Mittheil.“, VIIL, str. 109., sl. 47.). 

4) U prehistoričko doba bila je već kod nas zastupana neka vrsta malenih konja, što je dokazano 
kostima iz prehistoričke sojenice u Ripču kraj Bihaća; isp. J. N. Woldfich u našim , Wissensehattl. Mittheil.“, 
V., str. 110. 

#) Livius, XLIII., 5. 

6) Isp. naše , Wissenschaftl. Mittheil.“, IV., str. 269., sl. 39. 

7) Izmegju prizora na sarkofagu iz Salone, o kojima je A. Conze ,R&mische Bildwerke einheimiseher 
Fundorte in Oesterreich“, I., str. 17. i dalje, tab. IV. potanko raspravljao, za tim na jednom relijefu u stolnoj 
crkvi u Spljetu vidi se i lov na kozoroge. 'To se ali ne smije uzeti ko dokaz, da je kozorog živio u Dalmaciji ; 
klesar je mogao izraditi te prikaze po dobavljenom sa strane urneku. Spram tačnog istraživanja kustosa 
O. Reisera nijesu se nigdje na balkanskom poluostrvu našli ostaci kozoroga. 

8) Isp. naše , Wissenschaftl. Mitthcil.“, I., str. 275. i dalje. 

Podcrkvina (u kotaru vlaseničkom). 


Na humku ,Crkvina“ kraj sela Poderkvine općine Cikote u vlaseničkom kotaru 
razabiru se ostaci od više perioda. Na njemu su razvaline neke gragjevine (možda 
crkve) i više nego 300 srednjevjekovnih nadgrobnih spomenika, izmegju kojih se nalazio 


Slika 5. 


takogjer spomenik, prikazan u slici 5., a pohranjen sada u zemaljskom muzeju. Ovaj 
nadgrobni spomenik, koji svakako potječe iz najbliže okoline, ima naročito tu vrijednost, 
što je njime zasvjedočeno, da je u Podcrkvini postojala rimska naseobina. Kako nam 
je dojavljeno, nagjene su takogjer na rečenom humku, kad se kopaše temelji za novu 
istočno-pravoslavnu crkvu: ,duboko u zemlji četiri stare gvozdene mamuze, rimska 


fibula na lik s ukrašenim glavicama i ostaci zidina“. 

Ovaj je spomenik 1'177m visoka, O'Tlm široka i 029m debela, u više komada 
(od kojih se nekoliko nije našlo) raspucana ploča od vapnenca. Zagvozdicom na d&njem 
rubu bila je ta ploča vertikalno usagjena u podlogu a na vršku imala je krunište, jer 
se na toj surovo otesanoj plohi vidi dlijetom izdubena rupa za klin i oluk za ulijevanje 
olova. Lice razdijeljeno je na dva polja: sada sasvim ostrugano natpisno polje, zarubljeno 
profiliranim okvirom i gornje nešto manje pravokutno polje sa poprsjima muža i žene. 
Spram običaja u našim krajevima posvuda rasprostranjena smješten je ženski lik :desno 
od muškog. Poprsje muža je većim dijelom odlomljeno, ali se ipak raspoznaje, da je 
iznad tunike bio odjeven bogato naboranim, na desnom ramenu s jednom fibulom pri- 
kopčanim ogrtačem. Žena je desnu ruku s ispruženim srednjim i kažiprstom položila 
na grudi; odjevena je tunikom dugih rukava, koja je — na što upućuje raspored nabora — 
prikopčana povrh obiju ramena. Kosa je valovito raščešljana i nije zastrta. Ovime se 
razlikuje taj ženski lik od nošnje u žena oko Ivan-planine, koje su pokrivale kosu dolje 
spuštenim dugačkim rupcem. 

Pravilne proporcije glave u ovog ženskog lika stoje u izrazitoj oprjeci s nespretno 
izvedenim tijelom. Pažljivo se je takogjer izradila bordira, kojom su polja opasana. 
Pruga izmegju obiju polja sastoji od poredanih rozeta. Gornje je polje uokvireno dvim 
raznovrsnim prugama od povijenog lišća, dok je d6nje polje opasano ornamentom u 
obliku vrpce. 

Ko dalnji maleni prilog za rimska mjesta do sad slabo proučenog vlaseničkog kotara, 
kroz koji je prolazila rimska cesta iz Sarajevskog polja preko Romanije planine u 
dolinu Drine!), valja mi još navesti, da je zemaljski muzej iz sela 


Podžeplje, 


jugoistočno od Vlasenice nabavilo ova tri denara: Mussidia, Babelon 6; Postumia, 
Babelon 10 i Vespasian, Cohen 105. 


Rimska naseobina kraj Šuice. 


Vijesti o odnošajima naseljenja prilično prostrane, ali vrlo krševite visoravni Šuice 
za prehistoričkog i rimskog doba) bile su povod, da sam mjeseca maja godine 1898. 
prekinuo namišljeno putovanje u svrhu iskapanja u Županjeu-Delminiumu, o kojem ću 
govoriti u zasebnoj raspravi i da sam ravno pošao u Šuieu na istraživanje tragova 
rimskog života, koje sam ovdje tim pouzdanije naslućivao, jer je konstatovano, da se je 
upravo tu košto je to i danas slučaj, spajala rimska cesta iz vanjskog polja s onom, koja 
ovamo vodi iz Županjeas). Brzo i bez velike muke postigao se. željeni rezultat, jer su 
u katoličkom župnom dvoru bili pohranjeni ovi odlomci, koji se sada već nalaze u 
muzejskim zbirkama: 

1. dva na širokim stranama zavijena iragmenta okrugle plinthe od kamena vapnenca 
s promjerom od 0:93 m i visinom od 0'095 mn (slika 6.). Ovi Iragmenti ne pristaju jedan 


1) Isp. Ballif-Patsch, ,R&mische Strassen in Bosnien und der Hercegovina“, I., str. 88. i dalje. 

2) Iap. osim M. Hoernesa ,Dinarische Wanderangen“, str. 283. i dalje takogjer_C. pl. Marchesetti-a 
u našim , Wissenschaftl. Mittheil.“, 1., str. 319. Valja još dodati gromile i nadgrobne spomenike na parce- 
Jama »Šuički mašeti“ i Dvojne“, za tim one kod Abdinog hana. 

2) Ballif-Patsch, ,R&mische Strassen in Bosnien und der Hercegovina“, I., str. 22. i 27., isp. takogjer 
str. 8. i tab. IV., sL 7. 


a WU 


uz drugi; njihova gornja ploha nije uglagjena zbog toga, da na njoj može čvrsto poči- 
vati dotični zavještajni predmet. 


Slika 6. 


....sac(rum). P. Ael(ius) Pi[.... v(otum)] s(olvit) l(oco) d(ato) p(ublice). 

Kamen ima oveću lokalnu važnost, pošto pokazuje, da je naseobina kod Suice 
imala značaj općine. No da li je bila samostalna ili samo selo, podregjeno kojoj varoši, 
možda Županjeu-Delminiumu, ne može se za sada odrediti!); što manjka d( ecuriomemn) 
d(ecreto), ne da se navesti u prilog druge mogućnosti; 

2. kapitel (glavica) od glatkog stupa, vapnenae, s promjerom od 0232 m (slika 7.); 
abakus mu je kvadratičan i mjeri svaka strana O'315m; 


3. prednji dio poklopca od sarkofaga, 
muljika, 0:12 visok, 0:93 m širok i 0:25 m 
dugačak sa glatkim zabatnim poljem i ne- 
ukrašenim postranim akroterijama ; 

4. dva odlomka od sarkofagnog po- 
klopca, koji se po ornamentici podudaraju 
s onima, što su nagjeni na ,karauli“ u 
Županjceu ; 

Đ. na donjoj strani odlomljeni, 0:93 m 
visoki pilov (pilaster) od muljike s pravo- 
kutnim prorezom (0:27 % 0:20 m), koji na 
gornjoj strani prelazi u ostatak stupa, visok 
0:07 m a promjera 019m. Na prednjoj stra- Slika 8. 
nici vidi se u udubljenom, profiliranim okvi- 
rom opasanom polju stilizovana loza sa listićima, uvijenim u obliku rozete, i sa ptičijim gla- 
vicama. Otražnja i desna postrana stranica jesu glatke; u lijevu stranicu usječen je 0:08 m 
širok vertikalni oluk, u koji je bila umetnuta ploča (Fillplatte).  Odlomak potječe dakle 
od nekog naslona (Ballustrade) i to od njegovog desnog kraja. Isto ovaki iragmenti 


wi 


1) Mommsen, ,R&misches Staatsrecht“, III., str. 765. i dalje. 

nagjeni su i u drugim mjestima Bosne; isporedimo primjerice ostatke neke crkve u 
Dabravini, koji zasvjedočuju cvatanje ornamentalne plastike za srednjeg vijeka u našijem 
krajevima!) ; 

6. pilov kvadratičnog proreza, 0:335m visok, ukrašen povitkom od palmete. Stra- 
nice njegove mjere O:1m. Gore prelazi pilov u glatki stup, kojemu je promjer 0:1». 
Spram oluka, širokih 0:055m a udubljenih s obiju strana, imao je ovaj pilov istu svrhu 
ko onaj pod brojem 5. opisani; no pogledom na njegove manje dimenzije bio je nekoć 
smješten u unutrašnjosti crkve u sredini drugih pilova. 

Mi imademo dakle i ovdje posla sa upravo onakovom mješavinom spomenika, kao 
što smo ju našli na rečenoj karauli kod Županjca pa nam je moguće i za ovo novo 
nalazište utvrditi analognu prošlost: da je naime tu bila crkva, koja je djelomice sagra- 
gjena od antiknog (rimskog) materijala, posabrana po okolici, naročito odlomcima od 
zavještajnih i nadgrobnih spomenika. 

Naše nalazište je oranica Mije i Nikole Kutlešića u selu Bogdašiću, kojoj je, što 
je za naše područje upravo značajno, ime ,Crkvina“. Ta oranica leži uz lijevu obalu 
rječice Šuice u rukavcu udoline, zaštićene bregovima sa sviju strana. Razgrnjeni ostaci 
od zidina svjedoče, da se je ovdje godine 1896. kopalo, no to istraživanje nikako nije 
provedeno u korist znanstvenog rada. Razni dijelovi od sarkoflag4, koji vire iz ovih 
zidina svjedoče pak, da je sasvim opravdan tada na osnovu gore navedenih nalazaka 
stvoreni zaključak u pogledu doba, u koje pada ta gragjevima. Tloris zgrade mogao 
bi se sastaviti jedino na osnovu sistematskim načinom obavljenog iskapanja, a ovo 
bi nam dalo takogjer tačne obavijesti o položaju ove rimske naseobine, koju svakako 
valja tražiti negdje u blizini rimske ceste, zvane u ovomu kraju ,Stržanjski put“. 
Pokraj susjednog ,Stržanjskog grada“ zaštićavala je ovu rimsku cestu stražarnica u obliku 
kule?). | 

Seljaci iz okoline pripovijedaju, da je sa ,Crkvine“ razvučeno mnogo materijala 
na sve strane; u kući Frana Matića vidio sam jedan stup, od koga izduboše korito. 

Iznad ,Crkvine“ diže se humak ,Drinova glavica“, na kojem sam našao ostatke 
zidina i mnoge hrbine od zemljanih posuda. 

Kao treće mjesto, gdje se nalaze ovakove ruševine, označiše mi oranicu p Čar- 
dak“ uz desnu obalu Šuice nedaleko od mlina, zvana ,Nevolja“. Vele, da su ovdje 
pod zemljom ostaci velikih, u okrugu izvedenih zidina, kojima seljaci dadoše ime 
»tamnice“. 

Fra Paško Radoš, prijašnji šuički župnik pripovijedao mi je, da se u Bogda- 
šićima još prije okupacije našlo starog novca. Biće, da iz tog sela potječe sesterac 
Otacilia Severa, Cohen 56, pohranjen u našoj numizmatičkoj zbirci pod oznakom 
»Nuica“. (Broj inventara 194.) 


Velika vrata kod Kupresa. 
Pokojni kustos Franjo Fiala zabilježio je (, Wissensehaitliche Mittheilungen“, IV., 
str. 183.) sve nalaske, što su u klancu , Velika Vrata“ nagjeni godine 1892., kad se 


je popravljala za trgovački promet vrlo važna cesta, koja vodi iz Bugojna preko 


1) V. Radimsky a našim » Wissenschaftl. Mittheil.“, IL, str. 76. 1 dalje. 
2) V, RađimskY u našim ,Wissenschaftl. Mittheil.“, II., str. 65. 

Kupresa i Suice u Županjac i Livno. Na osnovu ovih nalazaka utvrgjeno je, da je na 
ovom mjestu postojala omanja zgrada, valjda stražarnica za zaštitu ceste!) 

Prigodom nabrajanja navedenih nalazaka potkrale su se omanje omaške, koje 
treba ispraviti u interesu važnosti ovog nalazišta takogjer za promet u rimsko doba*), 
i to tim više, jer se je broj tih nalazaka od onda ponešto umnožio hvalevrijednim 
nastojanjem gosp. nadcestara Eduarda Koblera. 

Skupina novo pridošlog starog novca posabrala se iza obilnije kiše na ovom 
nalazištu, koje leži s desne strane ceste, a nagjena je tom zgodom i ranorimska bron- 


Slika 10. 


cana fibula na baglamu, slika 10., kojoj je visina 0017; ona je na žalost na nožici 
nešto oštećena. | 

Ova gragjevina obilovala je starim novcem, jer su u njoj e. i kr. časnici u 
prvim godinama poslije okupacije višeput iskopali dosta takvog novca. Kako nam je 
dojavio gosp. nadzornik J. Blažek, ,sabrao je gosp. natporučnik Erben godine 1885. 
na ,Velikim vratima“ oko 200 komada bakrenog novca, megju ostalim jednog Hadri- 
anusa“. Nije se moglo saznati kamo je dospio taj novac. Naša muzejska zbirka priku- 
pila je iz ovog nalazišta ove komade, isključivo manje broncane primjerkes): 


1. 12. Gallienus, Cohen! 365, 390. 18. Valentinianus I., Cohen 56. 

3. Quintillus, Cohen 22. 19. Valentinianus II., Cohen 45 ili 

4. Licinius pater (?), Cohen 42 (7). Theodosius I., Cohen 49. 

Đ. i 6. Constantinus 1., Cohen 568. 20. Arcadius ii Honorius, Cohen 595., 
7.—15. Constantius II., Cohen 224, 226 21. Po svoj prilici Theodosius II. (408. do 


(četiri komada); 265 (dva komada); 279 490.). 
(dva komada). 22.—27. Šest izlizanih komada iz IL i 
16. Constans, Cohen 141. IV. stoljeća. 


17. Roma, Cohen 13. 


Gragjevina je naprasno razorena, po svjedočanstvu najmlagjih komada ovog novea 
za prvih desetgodišta petog stoljeća. To je pošljedna vijest o toj rimskoj cesti. Ali da 
je cesta bila u upotrebi još i u prvoj polovini šestog stoljeća, može se zaključiti 
pogledom na svezu, u kojoj je Zenica—Bistua kao sjedište biskupa stajala posredovanjem 
ove u unutrašnjost Bosne produžene ceste sa Salonom (Solinom), gdje se održavaše u 
godinama 530. i 532. pokrajinski crkveni sabori). 


1) Ovakovu stanicu uz ovu istu rimsku cestu zabilježio sam gore str. 8. kod Stržnja. U pogledu 
ovakih kula-stražarnica valja isporediti: €. Tragan, ,Archiologiseh-epigraphisehe Mittheilungen“, XX., str. 176. 
i dalje; M. pl. Groller, ,Der r&mische Limes in Ocesterreich“, ]., stupac 53. 

2) Isp. Ballif-Patsch, ,Rčmisehe Strassen in Bosnien und der Hercegovina“, I., str. 238. 

3) Gosp. profesor dr. J. Brunšmid u Zagrebu imao je dobrotu takogjer ispitati slabo održane komađe 
broj 4., 19.—21. 

4) Isp. ,Glasnik“, 1900., str. 555.; A. Hoffer u našim , Wissenschaftl. Mittheil.“, IIL, str. 247. 

Onaj ,kamen s natpisom“, što su ga po pripovijedanju starijih seljaka niza stranu 
otisnuli radnici kod ,Koprivnice“, kad se je prije okupacije ovdje gradio nekaki branik 
(Verhau), biće da je bio rimski miljokaz. 


Stolac. 


Husein beg Rizvanbegović našao je godine 1901. na svojem zemljištu u Stocu u 
mahali Podgrad'!), koja uopće obiluje rimskim starinama, ogromnu ciglenu ploču, što 
ju je vazda revni nadcestar gosp. Karlo Straka spremio zemaljskom muzeju. Ta skoro 
kvadratična ploča (0:595 X 0:58 m), debela 0:089 m, u mnogom je pogledu važna. 
Potpuno održane cigle od ove veličine uopće se rijetko nagju i još se nije dosad kod 
nas na ovakim ciglama našao biljeg; sa biljegom nagjoše se samo krovni crijepovi i 


Slika 11. 


opeke od stupova hipokausta?). Biljeg Servilia (slika 11.), koji potpuno ispunjava 
0:022m visoki i O:119m dugački okvir, nije dosad zasvjedočen, a pripadaće po svoj 
prilici jednoj ciglani, koja je postojala ili u Stdeu ili u blizini ove varoši, jer ovako 
velika i teška ploča jedva da bi bila podnijela transport iz velike daljine. Sudeći po 
ostacima kreča na otražnjoj strani i jer joj je lice izlizano, ova je ploča jamačno bila 
upotrebljena u taracu. 


Trnovo (kotar sarajevski). 


U bašči za povrće kod ce. i kr. vojničkog zapovjedništva u Trnovu našla se 
8. februara 1901. u dubljini od 0:25 m sretnim slučajem žara od kamena, prikazana 
u sl 12. Rečeno zapovjedništvo dobrostivo je predalo tu žaru muzeju te je obećalo, 
da će ovo nalazište pomnjivo pretražiti. 

Ova žara za pepeo sažganih mrtvaca (ossuarium) sastoji od glatke, valjkaste 
posude, visoke 0:28m, s promjerom od 0:321»m, i od polukrugastog 0:185 m visokog, 


1) Isp. naše , Wissenschattl. Mittheil.“, VIII., str. 102. 
2) Vidi ,Jahreshefte des čsterreichischen archiiologischen Institutes“, I., dodatak, stupac 123. 


== NU 


iznutra izdubljenog poklopca, koji ne prelazi preko ruba same posude. Oba su dijela 
izdjelana od vapnenca. Poklopac pristaje uz posudu samo po svojoj težini. Izdubina 
posude mjeri u dubinu 0:183m a u promjeru 0:235 m. Ograda je debela 0:043m. 
Radnja je surovo izvedena zupčastim čekićem. Na dnu posude nagjoše se uz pepeo 
kalcinirane kosti, za koje je e. i kr. pukovnijski liječnik u Trnovu rekao, da potječu 
od djeteta. Još se tu našlo: staklenih utaraka (pod sigurno ne može se to ipak reći, 
makar se je istraživanje vrlo savjesno provelo), četiri gvozdena čavla sa velikim glavi- 
cama i dva broncana novca, od vatre vrlo oštećena, od kojih je jedan komad dupondius 
Mare Aurela, Cohen: 574 (isporedi VII., str. 165.) iz godine 165. poslije Hr., a drugi 
komad sestere Faustina minor ili Lucille. Pod žarom ležale su hrbine od kakovih 

Slika 13. Slika 14. Slika 15. Slika 16. 


deset zemljanih posuda, no oblik ovijeh nije se mogao prosuditi prema dostavljenim nam 
odlomcima. Mrtvac je po svoj prilici sažgan na ovom istom mjestu, gdje se pepeo 
njegov položio u žaru. 

Trnovo je već otprije poznato ko nalazište rimskih starina. Po bilješkama pokojnog 
rudarskog kapetana V. Radimsky-a nagjeno je u tom mjestu prigodom neke gradnje 
u dubljini od 2 metra, mnogo ostataka od rimskih zemljanih posuda i pet dobro odr- 
žana komada gvozdenih kopalja, koji su sada pohranjeni u muzejskim zbirkama. Dva 
su koplja po veličini, radnji i obliku (slika 13.) vrlo slična. Širina njihovog lista 
mjeri O'O4lm, dotično 0:045m, duljina im je 044m, dotično 047m. Treće koplje 
(slika 14.), nešto je vitkije, duljnma mu je 049m a list, pojačan snažnom brazdom po 
sredini, širok je 0:036 m. Četvrto koplje (slika 15.) mnogo je manje, 0:32 m dugačko 
i 0'038m široko te ima oštro rebro i držak s bridovima. Peto je koplje (slika 16.) 
samo 020m dugačko i u listu 0:031»n široko, te se i po obliku razlikuje od ostalih 
kopalja. 


_ 1% — 


Mostar. 


| U mostarskoj mahali Zahumlje, u predjelu Vukodol, našla se u avliji Ivana 
Zelenike prije dvije godine slučajno žara za pepeo, prikazana u slici 17., a nedaleko 
odavle nagjena je mjeseca marta 1901., druga ovakova žara, slika 18. Kad je o tome 
prispjela od g. V. Hawelke prijava, naredilo je muzejsko ravnateljstvo, da se to mjesto 
tačno pretraži, što je učinjeno već 20. aprila 1901. Protiv svakog očekivanja postigao 
se samo neznatni rezultat; moglo se tek konstatovati, da je ona druga žara položena 
u jamu, gdje se mrtvac sažgao, jedva 0:20m duboko pod sadanjim niveau-om. Drugi 


Slika 17. Slika 18. 


se nalazi u okolici nijesu našli, jedini odlomak žmurnjaka (krovnog crijepa sa žlijebom) 
svjedoči, da je u blizini postojala neka zgrada. 

Obadvije žare, izdjelane od kamena pješčenika, u glavnome su po svojim oblicima 
slične žari iz Trnova, predočenoj u slici 12., samo su nešto manje (čitava visina 0:30, 
dotično 0:345m, vanjski promjer 0:28 m, dotično 0295), bokovi su im tanji (0:035 m, 
dotično 0:030:2) a poklopci više uplošteni (0:075m, dotično 0:102m). Glavna razlika 
sastoji u tom, što je zapor u mostarskih žara bolji, jer imadu žljebasti vijenac, u 
jedne na poklopcu (slika 17.), a u druge na posudi (slika 18.). Izmegju sebe razlikuju 
se ove mostarske žare po tome, što je u žare slka 18., posuda izdubena valjkasto 
(premjer_0'235 m) 1 dublje (0:178 m) a poklopac sasvim u plitko (0:007 m), dok je u žare 
sika 17. posuda izdubena konički (premjer 021%) i u plitko (0:135m) a poklopac 
dosta duboko (0:085 2). Žara slika 18., izdjelana je pomnjivije nego ona druga (slika 17.), 
koja je u ostalom kroz dvije godine bila nezaštićena te je zbog toga prilično oštećena. 
Osim pepela i komadića ljudskih kostiju našla se u žari slika 17. samo malena zemljana 
posuda, koju razbiše. Naprotiv je čitava sadržina žare slika 18. prispjela u zemaljski muzej. 
Iznad ostataka sažganog mrtvaca ležale su ove stvari: 

1. prsten od jednostavne glatke broncane prutice, kojemu je 
promjer 0:017 m (slika 19.); 

2. 0:057m dugačka, vrlo tanka neukrašena pisaljka od bronca; 

3. staklena čaša, visoka 0071 m, široka na gornjem rubu (u pro- 
Slika 19. mjeru) 0:076 m. Staklo je čisto ko voda i čvrsto, na podnošku udeb- 

ljano; bokovi su izbačeni i ukrašeni vertikalnim dosta velikim i plitkim, ali megju sobom 
nejednakim utiscima (slika 20.); 

4. dupondius cara Gordianusa III., kovan u Viminaciumu (B. Pick, ,Die antiken 
Munzen von Dacien und Mšsien“, I., str. 32. i dalje, br. 72. ili 77., ili 80. [COIL] sa 
izlizanim brojem godine). 

Po ovome su žare iz Mostara mlagje od one iz Trnova 
(isporedi gore str. 10.). 

Nije nimalo začudno, što se u Mostaru našao novac iz gornje 
Mezije. Već od prije poznati su nam ovi sesterci iz Bosne i Her- 
cegovine: 

. Gordianus III, Pick 76 (C|OL), Bosna. 

. Gordianus III, Pick 81 (CIOL), Klobuk kod Ljubuškog. 
. Philippus I., čuva se u samostanu Tolisi. Slika 20. 

. Etruscilla, Pick 131, Stolac. 

. Etruscus, Pick 142 (CAVS), Klobuk kod Ljubuškog. 

. Hostilianus, tipus istrošen, Pick 148. i dalje, kotar Fojnica. 

Sasvim istrošen, pripada XII. godini, Čelebić kod Livna. 

. Aemilianus, Pick 179 (A mjesto AVG), željeznička pruga kod Mostara. 

i 10. jedan komad iz Domavije (Srebrnice), koji se nikako ne može odrediti!) 
i jedan isti takvi novac, pohranjen u samostanu fojničkom ?). 

Ovamo valja još dodati veliki nalazak ovakog novca iz Sikirića na Drini, koji će se 
tačno proučiti i do zgode objaviti; isporedi naše , Wissensehaitl. Mittheil.“, I., str. 310. 1 d. 

Po ovim našim samo uzgrednim bilješkama može se razabrati, da je novac iz 
gornje Mezije bio i u rimskoj Dalmaciji u prometu. 

Ispod ovdje opisanog nalazišta još se je u Kavaz-bašinoj ulici kod kuće broja 10. 
našlo odlomaka od žmurnjaka (krovnog crijepa) i od posuda, izdjelanih rukom. Još se 
u Mostaru u Zahumskoj ulici, koja neposredno graniči sa Kavaz-bašinim sokakom te 
je takogjer uz lijevu obalu Neretve, našlo pet ravnih grobova. Kad se kopali 
temelji za novu kuću Mulage Bubića, došlo se mjeseca marta 1900. u dubljini od 2:50 
do 2:80m do ovih kvadratičnih grobnica, sagragjenih i pokrivenih kamenim pločama. 
Tri su groba otkopana posve a dva donekle. U njima bijahu jedino kosturi, položeni 
polegjice spram istoka. Jedna lubanja prenesena je zauzimanjem gosp. Hawelke u našu 
antropološku zbirku. Doba, iz kojeg su ove grobnice, ne može se odrediti, jer se ne 
nagjoše upravo nikakvi prilozi, po kojima bi se to utvrditi dalo. 


O 0.2 oO OO s 


Ustikolina kod Foče*). 


Iz ove rimske naseobine nabavio je zemaljski muzej 7. novembra 1900. od Ibra- 
hima Omerpašića broncanu koljenastu fibulu, slika 21., koja je vrlo lijepo izragjena i 
potpuno održana, samo je nalaznik sjajno zelenu patinu donekle ostrugao. Čvrsti, naro- 
vašenim rebrom ukrašeni lik diže se strmo od valjkaste, s vanjske strane bridovite 
glave te se u nježnom zavoju svršava polukružnom narovašenom plohom sa sitnom 
glavicom. Široka plojka za iglu ukrašena je s naličja zarezima (Tremolirstich). Valjkasta 


1) Naše , Wissenschaftl. Mittheil.“, I., str. 251. 

2) Isto V., str. 174. 

%) Isp. naše , Wissensehaftl. Mittheil.“, V., str. 239.; J. W, Kubitsehek, , Wiener numismatische Zeit- 
schrift“, 1897., str. 187. i dalje. 


m m 


glava pokazuje na izvanjskoj strani urezane polukruge i diagonalne crte. Po malenim 
svojim razmjerima (duljina 0'033»m, širina glave 0:02 m, visina 0:0122n) služila je ova 
fibula za skapčanje tanke odjeće. 

Koljenasta fibula u raznim odlikama bila je u našim krajevima vrlo rasprostra- 
njena!), lijevala se od bronca i srebra?). Od srebra je fibula, predočena u slici 22., 


Slika 21. Slika 29. 


koja je svakako domaće proveniencije, ali se danas već ne može saznati, gdje i kada je 
nagjena. Po radnji i obliku surovija je nego prije opisana, pri čem ipak valja uzeti u 
obzir, da je seljak s tom fibulom postupao nemilosrdno: odrezao je ispitivajući kovinu 
čitave iverke. Igle više nema, nožica ima urezak za iglu i pravokutnu zaštitnu plojku. 
Ova je fibula 0:031» dugačka i 0:01 m visoka; glava je široka 0:018»n. 


Bila. 


Iz ovog sela travničkog kotara, čije je rimske naseobine P. A. Hoffer s poznatom 
pomnjom istraživao:), potječe fibula životinjskog oblika, prikazana u slici 23., koju je 
g. Simo Jeremić, porezni oficijal u Žepču našemu muzeju darovao. Luk fibule izragjen 


Slika 28. 


je u obliku konja; kako se i danas još raspoznaje po nekim tragovima, bio je konjski 
lik izragjen naravnije nego se to vidi iz slike. Prednje noge prelaze u kuku za iglu; 
stražnje noge nijesu izvedene, već prelazi truplo u gužvu s baglamom. Fibula je 
0044 m dugačka i 007m visoka. Slični eksemplar, u kojeg je konj zauzdan, nagjen 
je na Ilidžama kod Sarajeva“). 


Han Kumpanija-Vitez. 


Od gosp. Jakova Pagjena kupio je zemaljski muzej 19. novembra 1901. olovnu 
pločicu, slika 24., o kojoj je rečeni gospodin umio kazati samo to, da ju je mjeseca 

1) Isp. J. Kellner u našim ,Wissenschaftl. Mittheil.“, V., str. 149. 

2) Naše , Wissenachaftl. Mittheil.“, VII., str. 69., sl. 42. 

3) Isp. naše ,Wissenschaltl. Mittheil.“, V., str. 242. i dalje. 

4) Isp. naše ,Wissenschaftl. Mittheil.“, V., str. 148., sl. 47.d. 

juna ili jula godine 1900., kad je bio u lovu, iza kiše našao na zemlji na ,Crkvini“ 
s lijeve strane glavne ceste iz Han-Kumpanije u Vitez (u dolini Lašve). To je relijet 
o misterijama, i ta pločica vanredno se podudara po svojoj veličini (visina 0094», 
širina 0:077m 1 debljina 0:0017/m) i po sadržini s onom, što se našla na Gradini u 
Halapiću kod Glamoča, i koju je E. Nowotny u ovom našem listu i u , Wissenschaft- 
licehe Mittheilungen aus Bosnien-Hercegovina“ (IV., str. 296. 1 dalje) Sabine opisao 1), 
pak će biti dovoljno, ako ovdje istaknemo samo razlike izmegju obih ovih relijelnih 
ploča. Stupovi aedikule pokazuju spiralne zareze a u liku manjka astragalna vrpca. 


Slika 24. 


Četiri pruge slike nijesu razdijeljene crtama već zahvataju jedna u drugu. Konji u 
četveropregu Heliosa, uz čiju, zrškama obasjanu glavu vidimo s obiju strana po jednu 
zvijezdu i koji drži u ljevici zemaljsku kruglu, prikazani su u cjelosti. Ženski lik u 
drugoj pruzi, odjeven visoko potpasanom haljinom dugijeh rukava, koja siže do tla, 
nema u sredini pregaču, već drži u postrance od tijela spuštenim rukama k zemlji 
okrenute baklje. Obim jahačima manjka zvijezda. Onaj s lijeve strane čini se da je 
odjeven anaxyridima i i kaputom; pod sigurno se raspoznaje lepršajući chlamys i frigijska 
kapa. Desni je jahač gologlav; od njegove odjeće raspoznaje se samo razmahana mantija. 
Riba, delfin, smještena je ispod prvog jahača; pod drugim leži ,mrtvi kabir“ s licem 
pama k zemlji i ispruženim rukama. Ratnik prikazan s jea. gleda spram sredine, 
ustobočio je koplje, odjeven je potpasanim vojničkim kaputom a obučen je u visoke 
čizme. Žena na desnoj strani prikazana je takogjer s lica i okrenula je glavu prema 
središtu. 


— 


1) Isp. F. Cumont, ,Textos et monuments figurćs relatifs aux mystčres de Mithra“, II, 526. i dalje, 

Oveće razlike pokazuje treća pruga. U sredini sjede oko stola, s kojeg vise rese, 
tri odjevene čovječje podobe. Srednja okrenula se licem k onoj što sjedi na lijevo, 
prihvatila je desnicom njezinu desnu ruku, a ljevicu pritisnula je na grudi. Obje 
osobe sa strana pokazuju na okruglu zdjelu s ribom kao da pozivaju. Dva mladića 
s desne strane koracaju k ovomu društvu a da ne gledaju jedan u drugog. Na lijevoj 
strani tik uz društvo kraj stola postavljeno je drvo, s kojeg visi s jedne grane životinja 
bez glave. 

U četvrtoj pruzi zamjeniše lav i zmija svoja mjesta. Na stolu ne vidi se riba. 
Pred stolom i orozom ne vide se sitniji predmeti. 

Rupa od čavala nema na ovom našem relijefu, koji je mjestimice vrlo tupo iskovan. 
Oštećen je zavijanjem u gornjim ćoškovima i na d&njem rubu, a prelomom raspucao 
se. Još je istrošen kraj desnog stupa, gdje je neko kušao da ispita kovinu. 


Gornja Vogošća (kotar sarajevski). 


G. V. Škarić, profesor pri velikoj gimnaziji u Sarajevu upozorio me, da su se 
u gornjoj Vogošći kraj Krsmanovog hana u predjelu Kamenjača prigodom oranja našli 
Žžmurnjaci i srebrni novac. Moje istraživanje na licu mjesta (Db. aprila 1901.) potvrdilo 
je ovu vijest, i ja sam mogao bar uivrditi prostor ove rimske naseobine. | 

Na desnoj obali rječice Vogošće uzdiže se mjestimice dosta strmo uzan, kojih 
20 metara visok brežuljak sa dva sedla; onome njegovomu dijelu, koji ide od istočno- 
pravoslavnog groblja do Krsmanovog hana kraj seoske džamije dadoše ime Kamenjača 
(na specijalnoj karti Kamenjače). Na prvi pogled raspoznaju se na tome brežuljku u 
zemlju utonule ploče i kamenite ograde srednjevjekovnog groblja. Rimski ostaci mogu 
se naći s malo više muke; oni sastoje od malenih odlomaka zemljanih cijevi za grijanje, 
žmurnjaka i ćeremita, zatim od broncanog, gvozdenog i staklenog komagja i od hrbina 
zemljanih posuda. Nalazište stere se s obadviju strana brežuljka počevši od mlinova do 
rečenog hana, te se po oranicama nalaze oni odlomci i hrbine u tolikoj množini, da 
se štošta od njih upotrebljavalo kod gragjenja kuća. Mnogo toga našlo se i s desne 
strane puta, što vodi u Sarajevo. Na grebenu brežuljka nikako nije moglo biti pore- 
danih zgrada, jer i pored vrlo savjesnog kopanja ne mogosmo tu naići ni na najsitnije 
traguve zidina. Ovaj veliki prostor bio je pod sigurno već u predrimsko doba naseljen, 
jer smo prigodom pretraživanja oranica našli strelicu od kremena. 

U pogledu novca, što se je navodno ovdje našao, nije mi mogao ništa pouzdana 
kazati ni sim vlasnik hana, g. profesor dr. Kosta Krsmanović. 

I pokrajne udoline mora da su za rimskog doba bile naseljene, jer sam u obližnjoj 
dolini Jošavice na zemljištu uz desnu obalu potoka, kojemu je ime ,Gradina“, našao 
ostatke zidina neke rimske zgrade i mnoge odlomke od cigle. Moglo bi biti, da je 
povod ovoj gragjevini bilo sumporno vrelo ,Smrdljiva voda“, koje ovdje izvire. 

Pripomenuću ipak, kako bih predusretnuo svakoj zabludi, da je na ovoj , Gradini“ 
do nedavna bio han s kućom za stanovanje i štalom. Sve je to stradalo od požara pa 
je preostali materijal utrošen u gradnju kuće Bože Burnjaka. Taj nekadanji han imao 
je u tursko doba, kad je ovuda vodio živahni put u Kladanj i Donju Tuzlu, svoju 
važnost, no sada je taj kraj ostao na strani, pošto sadanja cesta s Kladnjom i D&njom 
Tuzlom ide kroz dolinu Ljubine. 


